เรื่องร้องเรียน (สอบถาม,ร้องเรียน) วันที่ 2023-07-07 10:07:34 — แขวงบางซื่อ เขตบางซื่อ กรุงเทพมหานคร
ในวันนี้ได้ติดต่อเรื่องภาษีที่ดินกับฝ่ายรายได้ที่สำนักงานเขตบางซื่อเวลาประมาณ 13:20 น.ค่ะ ใช้เวลาในการรอนานมาก รอประมาณ 1 ชั่วโมงค่ะ เจ้าหน้าที่ให้บริการด้วยความสับสน คือ เมื่อขึ้นมาติดต่อเจ้าหน้าที่ชายแจ้งว่าไม่ต้องรับคิว ให้นั่งรอ แต่มีผู้มารับบริการหลายคน รู้สึกกังวลเรื่องคิวจึงสอบถามกับเจ้าหน้าที่หญิงอีกท่านหนึ่งที่เดินออกมาจากห้องสำนักงาน เจ้าหน้าที่ท่านนั้นสอบถามแล้วนำเอกสารของดิฉันเข้าไปในห้องสำนักงานแล้วกลับออกมาพร้อมบัตรคิว [1 นก] และแจ้งว่าบริเวณพื้นที่ที่ดิฉันต้องการติดต่อมีผู้มาติดต่ออยู่ โดยดิฉันจะเป็นคิวต่อไป
.
นั่งรอต่อไปอีกสักพัก เจ้าหน้าที่ชายอีกท่านหนึ่งมาสอบถาม และเห็นว่าดิฉันมีบัตรคิว ก็ให้นั่งรอจนผู้ที่มาติดต่อก่อนหน้าออกมา ก็เชิญดิฉันเข้าไป แต่!!!! ด้านในมีผู้มาติดต่อรออยู่แล้วอีก 1 คน! (งงสิคะ แล้วเนี่ยบอกว่าไม่ต้องรับคิว อะไรอ่ะ???) เจ้าหน้าที่ก็เลยเชิญให้ดิฉันกลับออกไปรอด้านนอกอีก 1 รอบ
.
เมื่อถึงคิวของดิฉันจริงๆแล้ว ดิฉันเข้าไปติดต่อกับเจ้าหน้าที่ พบว่าจอคอมพิวเตอร์ของท่านแสดงผลมีปัญหา สายต่อเหมือนจะหลวมทำให้ภาพติดๆดับๆอยู่ตลอดเวลา ไม่สามารถหันหน้าจอไปมาเพื่อให้ดิฉันที่ติดต่ออยู่ด้านนอกดูจอกับท่านได้ จึงต้องให้ดิฉันเดินเข้าไปด้านหลังของท่านเพื่อดูจอตรวจสอบข้อมูล
.
เมื่อตรวจสอบข้อมูลคุณเจ้าหน้าที่ได้เปิดแผนที่และฐานข้อมูล(คล้าย Google Earth) ประกอบ พบว่าที่ดินที่ดิฉันนำมาร้องเรียนเรื่องภาษีเป็นที่ดินที่มีที่อยู่อาศัยจริง(ไม่ใช่ที่ว่างเปล่าตามที่เอกสารเรียกเก็บภาษีส่งมา) แต่!!!!! ท่านให้ดิฉันไปเขียนคำร้องโดยให้ใส่รายละเอียดของที่อยู่อาศัยทั้งหมดบนที่ดิน
- บ้านเลขที่
- ลักษณะบ้าน
- อายุบ้าน
- ขนาดบ้าน
.
คุณพระ!!!! ดิฉันเป็นพนักงานทะเบียนราษฎร์โดยมิได้รับเงินเดือนหรือคะ?
.
ข้อมูลเหล่านี้ทางเขตไม่มีอยู่เลยหรือค่ะ
.
ได้ค่ะ ดิฉันจะนำกลับไปทำให้ แล้วนำมาส่ง.....เดชะบุญดิฉันสอบถามว่าส่งทางอีเมลได้ไหมพบว่า ได้ค่ะ!!! น้ำตาจะไหล ส่งอีเมลได้ นึกว่าต้องดำเนินการด้วยตัวเองเท่านั้น(ฉันเหนื่อยมากนะ(tired))
.
สอบถามต่อไป ว่าเมื่อส่งอีเมลมาแล้วจะทราบได้อย่างไรว่าได้รับการดำเนินการ ท่านแจ้งว่าภายใน 60 วัน จงรอ
.
จบค่ะ
.
ดิฉันขอตัวไปสำมโนประชากรค่ะ